**Kontakt pre médiá:**

Juraj Redeky

TAKTIQ COMMUNICATIONS s.r.o.

+421 911 478 280

Juraj.redeky@taktiq.com

**Do nového roku s novým vybavením – Logitech G predstavuje mechanické hráčske klávesnice G413 SE v plnej veľkosti a aj bez numerického bloku**

*G413 SE je hráčska klávesnica s prepracovaným dizajnom, funkciami na podporu hrania hier a s priaznivou cenou*

**Bratislava 25. január 2022 –** Logitech G, značka spoločnosti Logitech a popredný inovátor hráčskych technológií a vybavenia, oznamuje dostupnosť mechanických hráčskych klávesníc Logitech G413 SE (v plnej veľkosti) a G413 TKL SE (bez numerického bloku). Tieto nové, cenovo výhodné klávesnice, sú navrhnuté s ohľadom na presnosť a výkon. Majú mechanické spínače vhodné na hranie hier a extrémne odolné hmatníky kláves vyrobené z polybutyléntereftalátu (PBT), ktorý sa neleskne, nebledne a dobre odoláva opotrebeniu. Mechanické hráčske klávesnice Logitech G413 SE a Logitech G413 TKL SE budú k dispozícii a Slovensku vo februári 2022 u všetkých predajcov (Alza.sk, Mall.sk, Datart.sk, Electroworld.sk, Nay.sk, PGS.sk) za odporúčané maloobchodné ceny 79,99 €, respektíve 69.99 €.

„Venovali sme veľa času starostlivému návrhu klávesníc, aby sme dosiahli čo najlepšie parametre a mohli ponúknuť optimálny set funkcií,“ povedal Ujesh Desai, viceprezident a generálny riaditeľ Logitech Gaming. „Tieto rýchle a výkonné klávesnice z pevných a odolných materiálov sú vynikajúcou voľbou pre hráčov, ktorí chcú mechanickú klávesnicu za výbornú cenu.“

Hráčske klávesnice G413 SE sú vybavené veľmi rýchlymi, taktilnými mechanickými spínačmi, ktoré poskytujú perfektnú hmatovú odozvu a umožňujú hráčom vylepšiť si ich doterajšie hráčske skóre. Kryty kláves sú z materiálu odolného voči teplu a opotrebeniu, vďaka čomu vydržia aj drsnejšie zaobchádzanie vo vypätých momentoch hry a svojou životnosťou patria medzi najlepšie porovnateľné produkty na trhu.

Klávesnica spoľahlivo reaguje na stlačenie každej klávesy a oproti bežným ne hráčskym klávesniciam podporuje súčasné stlačenie až 6 kláves (6-key rollover antighosting), čo je možné využiť pri špeciálnych herných akciách.

Celkový dojem dotvára biele LED podsvietenie a čierny horný kryt z brúsenej zliatiny hliníku a horčíku. Výsledkom je minimalistický dizajn s vyváženým setom funkcií, ktoré z tejto klávesnice robia nevyhnutný doplnok pre každého hráča.

Pre ďalšie informácie navštívte náš [web](https://gaming.logitech.com/), blog alebo nás kontaktujte prostredníctvom [@LogitechG](https://twitter.com/LogitechG).

###

**O značke Logitech G**

Logitech G, značka spoločnosti Logitech International, je celosvetovo popredný výrobca hráčskych zariadení pre PC a konzoly. Prináša všetkým hráčom špičkové klávesnice, myši, podložky, headsety a ovládače simulátorov, napríklad volanty a letecké páky, s inovatívnym dizajnom a pokročilými technológiami. Medzi značky spoločnosti Logitech patria [Logitech](https://www.logitech.com/cs-cz), [Logitech G](https://www.logitechg.com/cs-cz), [Astro Gaming](https://www.astrogaming.com/), [Streamlabs](https://streamlabs.com/), [Ultimate Ears](https://www.ultimateears.com/en-us), [Jaybird](https://jaybirdsport.com/en-roeu) a [Blue Microphones](https://www.bluedesigns.com/). Spoločnosť Logitech International so sídlom v Lausanne bola založená v roku 1981 a je registrovaná vo Švajčiarsku; jej akcie sa obchodujú na švajčiarskej burze SIX Swiss Exchange (LOGN) a na americkej burze Nasdaq Global Select Market (LOGI). Viac informácií o spoločnosti Logitech G môžete získať na webových stránkach [www.LogitechG.com](http://www.logitechg.com/), [firemnom blogu](http://cts.businesswire.com/ct/CT?id=smartlink&url=http%3A%2F%2Fblog.logitech.com%2F&esheet=51137736&newsitemid=20150708005372&lan=en-US&anchor=company%C2%A0blog&index=7&md5=99dd718c7c2f1ec129bea955df72977f) alebo [@LogitechG](https://twitter.com/LogitechG).

Logitech a ďalšie značky Logitech sú ochranné známky alebo registrované ochranné známky spoločnosti Logitech Europe S.A. a/alebo jej pridružených spoločností v Spojených štátoch a ďalších krajinách. Všetky ostatné ochranné známky sú majetkom príslušných vlastníkov. Viac informácií o spoločnosti Logitech a jej produktoch môžete získať na webových stránkach spoločnosti na adrese [www.logitech.com](http://cts.businesswire.com/ct/CT?id=smartlink&url=http%3A%2F%2Fwww.logitech.com&esheet=51739948&newsitemid=20180108006876&lan=en-US&anchor=www.logitech.com&index=10&md5=d088f386496b7af38236e741face445d).

(LOGIIR)